
राज्य सभा
अतारांकित प्रश्न सं. 2086
06 अगस्त, 2018 को उत्तर के लिए

	तेजस विमान का निर्माण	
2086. श्री हरिवंश :  
	क्या रक्षा मंत्री यह बताने की कृपा करेंगे किः
(क)	तेजस लड़ाकू विमान को बनाने में कुल कितना समय एवं लागत लगती है;
(ख)	अब तक कुल कितने तेजस लड़ाकू विमान भारतीय वायु सेना को सौंपे गए हैं;  
(ग)	इन लड़ाकू विमानों को लेकर भविष्य की क्या योजना है; और
(घ)	तत्संबंधी ब्यौरा क्या है ?	
उत्तर
रक्षा मंत्रालय में राज्य मंत्री (डॉ. सुभाष भामरे)

(क) और (ख): हल्के युद्धक विमान (एलसीए) तेजस के उत्पादन के लिए हिंदुस्तान ऍरोनाटिक्स लिमिटेड (एचएएल) को भारतीय वायु सेना की ओर से 40 विमानों (20 प्रारंभिक संक्रियात्मक स्वीकृति (आईओसी) मानक और 20 अंतिम संक्रियात्मक स्वीकृति (एफओसी) मानक) के लिए आर्डर प्राप्त हुए हैं। दिसम्बर, 2011 तक पूरी होने वाली 20 आईओसी संबंधी संविदा पर 31 मार्च, 2006 को हस्ताक्षर किए गए थे और वर्ष 2016 तक पूरी होने वाली 20 एफओसी संबंधी संविदा पर 23 दिसम्बर, 2010 को हस्ताक्षर किए गए थे। एलसीए तेजस के लिए आईओसी दिसम्बर, 2013 में प्राप्त हुई थी।
20 तेजस विमानों के लिए आईओसी संविदा का मूल्य 2701.70 करोड़ रुपए (संशोधित 

2812.91 करोड़ रुपए) है। अतिरिक्त लाइन प्रतिस्थापनीय यूनिटों (एलआरयू), कच्ची सामग्री, मिश्रित सामग्री, खरीदी गई सामग्री तथा उपभोज्यनीय सामग्री, औजार इत्यादि की एकीकरण संबंधी अधिप्राप्ति के लिए निर्मित मानकों में परिवर्तनों के कारण परिवर्तन आर्डर के भाग के रूप में 5362.17 करोड़ रुपए के बारे में आईओसी संविदा में संशोधन की मांग की गई है।
	20 तेजस विमानों के लिए एफओसी का मूल्य 5989.39 करोड़ रुपए है।
	कुल 20 आईओसी विमानों में से एचएएल द्वारा भारतीय वायु सेना को आज की तारीख तक 09 विमानों की सुपुर्दगी की गई है।
(ग) और (घ): 40 एलसीए तेज विमानों (20 आईओसी एवं 20 एफओसी) के अलावा रक्षा अधिग्रहण परिषद (डीएसी) ने सक्रिय इलेक्ट्रानिकल रूप से स्केंड एरे (एईएसए) रडार, दृश्य दूरी परे (बीवीआर) मिसाइल, आत्म सुरक्षा जैमर (एसपीजे) तथा हवा से हवा में ईंधन भरने (एएआर) की संवर्धित क्षमताओं के साथ 83 एलसीए एमके 1ए के अधिग्रहण को स्वीकृति प्रदान की है, जिसके लिए एचएएल द्वारा निविदा प्रस्तुत की गई है।
***

